[{"text_idx": "#000002", "text": "Eboluzio darwiniarraren lehenengo urratsak eta isuri kognitiboak eta eboluzioa, 2018ko Darwinen Egunean"}, {"text_idx": "#000003", "text": "Datorren otsailaren 12an, hautespen naturalaren bidezko eboluzioaren teoriaren autorearen jaiotza ospatzeko urtero egiten den Darwinen Egunaren hamabigarren edizioaren agertokia bihurtuko da Bilboko Bidebarrieta Liburutegia."}, {"text_idx": "#000004", "text": "Jardunaldia 19:00etan hasiko da eta bertan hitzaldi bana eskainiko dute Carlos Briones Llorentek, Astrobiologia Zentroko ikertzailea (CSIC-INTA) eta Helena Matutek, Deustuko Unibertsitateko psikologia katedradunak. Bertara hurbilduko diren guztiei naturalista ingelesaren teoria ezaguna zientziaren ikuspegi ezberdinetatik abiatuta hurbilduko dieten hitzaldien ondoren, mahai-ingurua egingo da, eta bertaratutako guztiek hartu ahal izango dute parte."}, {"text_idx": "#000005", "text": "Brionesen \u201cLos primeros pasos de la evolucio\u0301n darwiniana\u201d (\u201cEboluzio darwiniarraren lehenengo urratsak\u201d) hitzaldiak lehenengo izaki bizidunen jatorriari buruzko ikerketan egiten ari diren aurrerakuntza zientifikoak jorratuko ditu. Eboluzio darwiniarraren lehenengo urratsek egun dugun biodibertsitatea eraikitzeko oinarriak nola ezarri zituzten azalduko digu bizitzaren jatorrian eta eboluzio goiztiarrean aditua den zientzialari honek."}, {"text_idx": "#000006", "text": "Matutek \u201cSesgos cognitivos y evolucio\u0301n\u201d izeneko hitzaldia aurkeztuko digu (\u201cLerrabide kognitiboak eta eboluzioa\u201d), non Bizkaiko hiriburuko liburutegira ekarriko dituen lerrabide kognitiboak direlakoak, hau da, pertsona orok sistematikoki egiten dituen akatsak, zeinak buruaren konfigurazioaren menpekoak diren. Matute katedradunak pentsamoldearen eboluzio-testuinguruan sortu diren eta izateko arrazoia duten \u201clasterbide\u201d horien zokoak aztertuko ditu bere hitzaldian."}, {"text_idx": "#000007", "text": "Alfonso Ga\u0301mez kazetariak zuzenduko ditu hitzaldi horiek, \u201cBidebarrieta Zientifikoa\u201d zikloaren barruan, hilean behin EHU/UPVko Kultura Zientifikoko Katedrak eta Bidebarrieta Liburutegiak puri-purian dauden zientzia gaiak hedatzeko antolatzen duten ekimena."}, {"text_idx": "#000011", "text": "Helena Matute psikologia katedraduna da Deustuko Unibertsitatean, eta han zuzentzen du Psikologia Esperimentalaren Laborategia, non giza ikasketa eta memoriaren inguruan ikertzen duen, lerrabide kognitibo eta ilusio kausalen inguruan, hain zuzen ere. Matute Psikologia Esperimentaleko Espainiar Elkartearen Presidente izan da, eta baita Psikologia Konparatuko Espainiar Elkartearena ere, zeinak animalia espezie desberdinen prozesu kognitiboak aztertzen dituen."}, {"text_idx": "#000012", "text": "2007az geroztik ospatzen da Bilbon Darwinen eguna. Urte hauetan zehar hainbat eta hainbat izan dira zientziaren eta dibulgazioaren arloan parte hartu duten goi-mailako hizlariak: Francisco J. Ayala, Pilar Carbonero, Juan Luis Arsuaga eta Manuel Toharia, besteak beste. Horri esker, ekitaldi hau Bizkaiko hiriburuko hitzordu garrantzitsua bihurtu da zientzia maite dutenentzat."}, {"text_idx": "#000018", "text": "\u201cZientzia Forgesen arabera\u201d erakusketa irailean"}, {"text_idx": "#000022", "text": "#KZJaia(78)Animalien aferak(119)Argitalpenak(275)Berri laburrak(11)COVID19(28)Dibulgazioa(2921)Dozena erdi ariketa eta datu interesgarri(85)EHUko ikerketa(347)Ekitaldiak(47)Elkarrizketak(21)Emakumeak zientzian(250)Ezjakintasunaren kartografia(448)Gaztezulotik(6)Gogo Elebiduna(6)Ikasleen begietatik(12)KimikArte(6)Kin\u0303uren begirada(12)Kolaborazioak(1086)Kultura zientifikoa(26)Maiz egiten diren galderak(13)Mugaldea(96)Oinarrizko kontzeptuez(57)Quanta Magazine(2)Tokian tokiko(20)Zientzia begi-bistan(454)Zientzia eta Teknologiak 50 urte(23)Zientzia Kaiera(4)Zientzialari(179)Zientziaren historia(25)"}, {"text_idx": "#000023", "text": "animaliak antropologia argitalpenak arkeologia artikuluen bilduma astrofisika astronomia bideoak biokimika biologia eboluzioa Ekaia aldizkaria ekologia ekonomia elikagaiak emakumeak filosofia fisika genetika geologia historia hizkuntzalaritza ikerketa informatika ingeniaritza ingurumena itsasoa kimika klima-aldaketa laburpena mapping_ignorance matematika medikuntza mikrobiologia neurologia neurozientzia osasuna paleontologia psikologia soziologia teknologia zientzia zientzialariak zientziaren_historia zoologia"}, {"text_idx": "#000025", "text": "Plastikotasuna nahieran, burmuinak salbatzeko B plana"}, {"text_idx": "#000027", "text": "Hizkuntzaren eboluzioa eta suizidioa eta eboluzioaren teoria, 2019ko Darwinen Egunean"}, {"text_idx": "#000032", "text": "Mr. Internet tiene ge\u0301nero: por que\u0301 la tecnologi\u0301a no es neutra"}, {"text_idx": "#000033", "text": "The enigmatic charge order of kagome (Cs,Rb)V3Sb5"}]